พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะของมหาวิทยาลัยมหิดลพ.ศ. ๒๕๑๓ ภูมิพลอดุลยเดช ป.ร.ให้ไว้ ณ วันที่ ๑๘กันยายน พ.ศ. ๒๕๑๓เป็นปีที่ ๒๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนด ปริญญาในสาขาวิชาอักษรย่อสำหรับสาขาวิชา ลักษณะ ชนิด ประเภท และส่วนประกอบของครุยวิทยฐานะและเข็มวิทยฐานะของมหาวิทยาลัยมหิดลอาศัยอำนาจตามความในมาตรา ๑๕๓ของรัฐธรรมนูญแห่งราชอาณาจักรไทย กับมาตรา ๔๓ และมาตรา ๔๗แห่งพระราชบัญญัติมหาวิทยาลัยมหิดล พ.ศ. ๒๕๑๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะของมหาวิทยาลัยมหิดล พ.ศ. ๒๕๑๓มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยมหิดล ดังนี้(๑) สาขาวิชาแพทยศาสตร์ มีปริญญาสองชั้น คือ(ก) ปริญญาเอก เรียกว่า แพทยศาสตรดุษฎีบัณฑิต ใช้อักษรย่อพ.ด.(ข) ปริญญาตรี เรียกว่า แพทยศาสตรบัณฑิต ใช้อักษรย่อ พ.บ.(๒) สาขาวิชาทันตแพทยศาสตร์ มีปริญญาสองชั้น คือ(ก) ปริญญาเอก เรียกว่า ทันตแพทยศาสตรดุษฎีบัณฑิตใช้อักษรย่อ ท.ด.(ข) ปริญญาตรี เรียกว่า ทันตแพทยศาสตรบัณฑิต ใช้อักษรย่อ ท.บ.(๓) สาขาวิชาเภสัชศาสตร์ มีปริญญาสามชั้น คือ(ก) ปริญญาเอก เรียกว่า เภสัชศาสตรดุษฎีบัณฑิตใช้อักษรย่อ ภ.ด.(ข) ปริญญาโท เรียกว่า เภสัชศาสตรมหาบัณฑิต ใช้อักษรย่อ ภ.ม.(ค) ปริญญาตรี เรียกว่า เภสัชศาสตรบัณฑิต ใช้อักษรย่อ ภ.บ.(๔) สาขาวิชาสาธารณสุขศาสตร์ มีปริญญาสองชั้น คือ(ก) ปริญญาเอก เรียกว่า สาธารณสุขศาสตรดุษฎีบัณฑิตใช้อักษรย่อ ส.ด.(ข) ปริญญาโท เรียกว่า สาธารณสุขศาสตรมหาบัณฑิตใช้อักษรย่อ ส.ม.(๕) สาขาวิชาวิทยาศาสตร์ มีปริญญาสามชั้น คือ(ก) ปริญญาเอก เรียกว่า วิทยาศาสตรดุษฎีบัณฑิตใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) ปริญญาโท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ปริญญาตรี เรียกว่า วิทยาศาสตรบัณฑิต ใช้อักษรย่อ วท.บ.มาตรา ๔ ครุยวิทยฐานะของมหาวิทยาลัยมหิดลมีสามชั้น คือ(๑) ครุยดุษฎีบัณฑิต ทำด้วยผ้าหรือแพรสีดำเย็บเป็นเสื้อคลุม ยาวเหนือข้อเท้าประมาณ ๑๕ เซนติเมตร หลังจีบ ตัวเสื้อผ่าอกตลอดมีแถบกำมะหยี่สีตามสาขาวิชากว้าง ๑๒.๕ เซนติเมตรเย็บติดเป็นสาบตลอดด้านหน้าทั้งสองข้างและโอบรอบคอเสื้อ ปลายแขนปล่อยกว้างยาวระดับข้อมือ ตอนกลางแขนทั้งสองข้างมีแถบกำมะหยี่สีตามสาขาวิชากว้าง ๕ เซนติเมตรยาว ๓๐ เซนติเมตร พับปลายแถบเป็นมุมแหลม จำนวนสามแถบ ติดเรียงกันระยะห่าง ๕เซนติเมตร มีผ้าคล้องคอยาว ๑๒๐ เซนติเมตรด้านนอกทำด้วยผ้าหรือแพรสีดำเช่นเดียวกับเสื้อ ด้านในทำด้วยผ้าหรือแพรสีน้ำเงินและให้แลบเป็นขลิบกว้าง๑ เซนติเมตร ประกอบด้วยหมวกแผ่นสี่เหลี่ยมจัตุรัสยาวด้านละ ๒๕ เซนติเมตรทำด้วยผ้าหรือสักหลาดสีดำ มีพู่ทำด้วยดิ้นทองให้ปลายห้อยพ้นปีกหมวกพอสมควร(๒) ครุยมหาบัณฑิต เช่นเดียวกับครุยดุษฎีบัณฑิตแต่แถบกำมะหยี่สีตามสาขาวิชาที่เย็บติดเป็นสาบกว้าง ๗.๕ เซนติเมตรตอนกลางแขนทั้งสองข้างไม่มีแถบกำมะหยี่ ผ้าคล้องคอยาว ๑๐๕ เซนติเมตรหมวกมีพู่ทำด้วยไหมสีดำ(๓) ครุยบัณฑิต เช่นเดียวกับครุยมหาบัณฑิตแต่แถบกำมะหยี่สีตามสาขาวิชาที่เย็บติดเป็นสาบกว้าง ๕ เซนติเมตร ผ้าคล้องคอยาว ๙๐เซนติเมตรสีแถบกำมะหยี่ตามสาขาวิชา มีดังนี้(๑) สาขาวิชาแพทยศาสตร์ สีเขียว(๒) สาขาวิชาทันตแพทยศาสตร์ สีเม็ดมะปราง(๓) สาขาวิชาเภสัชศาสตร์ สีเขียวมะกอก(๔) สาขาวิชาสาธารณสุขศาสตร์ สีชมพู(๕) สาขาวิชาวิทยาศาสตร์(ก) ทั่วไป สีเหลืองทอง(ข) วิชาพยาบาล สีเหลืองแกมแดงอ่อน(ค) เฉพาะปรัชญาดุษฎีบัณฑิต สีน้ำเงินเข้มมาตรา ๕ เข็มวิทยฐานะของมหาวิทยาลัยมหิดลสำหรับผู้ได้ปริญญามีลักษณะเป็นรูปวงกลมดุนนูนเส้นผ่าศูนย์กลาง ๔ เซนติเมตร ทำด้วยโลหะลงยาพื้นสีน้ำเงินแก่มีอักษรดุนนูนสีทองตอนบนว่า อตตานํ อุปมํ กเร และตอนล่างว่า มหาวิทยาลัยมหิดลคั่นด้วยดอกประจำยามดุนนูนสีทองอยู่ในกรอบวงกลมดุนนูนสีทองตรงกลางมีรูปดุนนูนสีทอง ประกอบด้วยอักษร ม อยู่ภายใต้จักร ตรีและพระมหาพิชัยมงกุฏมาตรา ๖ ให้มหาวิทยาลัยมหิดลจัดทำครุยวิทยฐานะและเข็มวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา ๗ ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากพระราชบัญญัติมหาวิทยาลัยมหิดลพ.ศ. ๒๕๑๒ มาตรา ๔๓ และมาตรา ๔๗ บัญญัติว่าการกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไรตลอดจนการกำหนดลักษณะ ชนิด ประเภทและส่วนประกอบของครุยวิทยฐานะของมหาวิทยาลัยมหิดล ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้วิภา/ผู้จัดทำ๑๕ มีนาคม ๒๕๕๔[๑] ราชกิจจานุเบกษาเล่ม ๘๗/ตอนที่ ๘๘/หน้า ๖๔๓/๒๒ กันยายน ๒๕๑๓